Plantae horti botanici Vratislaviensis. 167 



simul decurrentibus , omnibus oppositis , pinnatifidis, in planta 

 magis luxuriante bipinnatifidis , laciniis lanceolatis, acutis, 

 glabris , . in pagina superiori nitidis , atrovirentibus. Petiolus 

 foliorum radicalium lamina longior, caulinorum brevior; ille 

 triangularis , sulco longitudinali exaratus; hic, praesertim in 

 superioribus, late vaginans, membranaceus , coloratus. Um-_ 

 bellae terminales, multiradiatae , planae. Involucrum uni- 

 versale subinde nullum, plerumque tamen triphyllum, folio- 

 lis subulatis; partiale subpentaphyllum , umbellula brevius. 

 Calycis proprii loco germinis adsunt dentes quinque. Corolla 

 alba regularis. Semen magnitudine et forma ut in S. palu- 

 stri , magis tamen ellipticum , externa Convexiuscula superfi- 

 cie nigrum, cum lineis tribus elevatis, acutis, spadiceis. 



Davuria est patria huius stirpis, cuius semina, sicut 

 praecedentis , viro de re herbaria plurimum merito, F. Fi- 

 schero debemus. Floret sub dio post solstitium, et Augusto 

 semina maturat. 



Ceterum species a congeneribus facile distinguenda. Licet 

 enim foliis ad S. austriacum, fructu ad S. palustre accedat, a 

 priori tamen seminibus ellipticis, duplo et ultra minoribus, 

 a posteriori foliis minus compositis, seminibusque tristria- 

 tis, nec 5 - costulatis; ab utroque autem radice bienni, nec 

 perenni, petiolis foliorum radicalium triquetris, nec tereti- 

 bus, involucro subtriphyllo , nec polyphyllo, satis superque 

 differt. Pariter S. sibiricum Retz. et S. polymorphum Spreng., 

 quoad descriptiones auctorum, species designare videntur, a 

 nostra diversissimas. 



3. Cachrys (sibirica) foliis tripinnatis . foliolis subulatis; 

 involucro oligophyllo; involucellis polyphyllis, longitudine 

 umbellulae ; fructu sulcato. 



